16/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.26269. Información pública

ANUNCIO CLAVE: DH. W15.26269 Gas Natural Transporte SDG, S. L. con CIF: B63480456 e con enderezo en Avenida América, 38 - 4°, 28028 - MADRID. Solicita AUTORIZACIÓN para obras de gasoduto de transporte básico á comarca do Barbanza, provocando afeccións de cruce con cursos de auga: na zona de policía do río Ulla (lonxitude do cruce: 402 m) e dos regos de Vigo (13 m), Tarrío (11 m), Manselle (12 m), Imo (11 m) e Campelos (13 m) no concello de Dodro; río Té (42 m) e un arroio no concello de Rianxo; ríos Grande (27 m) e Coroño (28 m), regos Cante da Matavela (13 m), Beluso (30 m), Lagoso (18 m) e Brea (11 m) máis dous arroios no término municipal de Boiro; ríos Lérez (30 m), Pedras (32 m), Xunderarna (17 m) e Morto (16 m), o rego da Teixoeira (19 m) e os arroios do Tilleiro (15 m) e sete menores no término municipal da Pobra do Caramiñal e no concello de Ribeira a Fonte do Conde, os regos da Chamiza (16 m), das Saíñas (19 m) e un menor (17 m) máis un arroio, todos eles na provincia da Coruña. Características do diseño de cruces con cursos de auga: - O recubrimento mínimo da tubaxe (h), baixo revestimento reforzado fondo de leito, será de 2,00 m en ríos e de 1,50 m en arroios e torrentes. En tódolos casos o estudo de socavación que realizará o proxectista fixará a profundidade mínima de soterramento da tubaxe, que non será inferior á indicada. - A lonxitude do tubo de protección do portacable será a do lastrado máis 1,50 m a cada lado. Analizando detidamente as características destes cruces especiais, atópanse datos salientables no tocante ás afeccións con cursos de augas. Estes datos son: Ulla: Antes de chegar a este cruce existe unha afección nun carriño, ca mesma tubaxe usada no río pero con protección L. H. A. Té: Anteriormente ó río hai unha afección que afectará a un futuro vial a tubaxe será de liña e=5,6 mm, un codo de 90 e protección e revestimentos. Tamén existe unha afección á estrada e futura ampliación á CP-7203, e protección e revestimentos. Beluso: 2 m de protección de marxe e 7 m (os 2 dentro) de anchura de afección de marxes. Grande: 2 m e 7 m na estrada P. H. M. (protección de formigón de masa)= 18 m. Coroño: 2 m de protección de marxe e 7 m (os 2 dentro) de anchura de afección de marxes. Lérez: Existen dúas acequias anteriores ó río e unha posterior que se atopan a uns 40 m, 14 m anteriores e a uns 40 posteriores do mesmo. Pedras: 2 m de protección de marxe e 7 m (os 2 dentro) de anchura de afección de marxes. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 19 de xuño de 2009 O xefe do Servizo Territorial da Zona Galicia-Centro Galin Rosette El Baitar Portas